Demonstranter under FNs klimakonferanse i København
**Lømmelpakken**, egentlig *Lov nr. 49 Om straffeloven og lov om politiets virksomhed*, også kalt «uro-pakken», er en dansk lovpakke vedtatt den 26. november 2009. Den ble offisielt lansert av Venstres politiske talsmann Peter Christensen den 14. september 2009 i *Jyllands-Posten*, og inngikk som en del av finanslovavtalen november 2009. Lovpakken har til formål å «styrke innsats mot omfattende forstyrrelse av den offentlige orden m.v.», ved hjelp av især høyere bøtestraffer for overtredelser av ordensbekjentgjørelsen.

Innhold
-------

Iblant pakkens hovedtiltak er:

* Politiet får mulighet for administrativ tilbakeholdelse av folk i opptil tolv timer. En utvidelse fra seks timer før lovforslaget.
* Straffen for å forhindre politiet i utførelsen av deres arbeide heves til 40 dagers fengselsstraff. Før lovforslaget ble det straffet med bøter.
* Ved fastleggelse av straff blir det en skjerpende omstendighet hvis overtredelsen foregikk i «umiddelbar forlengelse av at det i området foregår grov forstyrrelse av ro og orden på offentligt sted».

Vedtagelse
----------

Lømmelpakken ble fremsatt i Folketinget den 29. oktober 2009 av daværende justisminister Brian Mikkelsen. Under høringsrunden fikk loven hard kritikk av blant annet Kriminalforsorgsforeningen og Landsforeningen af Forsvarsadvokater. Det var sannsynligvis derfor at loven i stedet ble lagt inn i finansloven og vedtatt som en del av denne den 26. november 2009 med 58 stemmer for, alle fra regjeringspartiene og Dansk Folkeparti og 50 imot, og trådte i kraft den 3. desember 2009.

Anvendelse
----------

Lømmelpakken var ifølge Justitsministeriet især myntet på de nært forestående demonstrasjonene under FNs klimakonferanse i København. Lømmelpakken ble tatt i bruk i forbindelse med flere aksjoner, og i alt 1 915 demonstranter ble tilbakeholdt. Hensikten med pakken var angiveligt «… å sende et klart signal til dem som måtte sitte og planlegge autonom kriminalitet for å ødelægge København under klimatoppmøtet.» De aktivister som etter politiets skjønn utførte autonom kriminalitet, ble innsatt i det midlertidige forvaringssenteret i Valby. Forvaringssenteret var innrettet med 37 bur som hadde plass til 346 anholdte om gangen. De fleste ble løslatt i dagene etter toppmøtets avslutning.

Kritikk
-------

Østre Landsret har uttalt seg kritisk om lømmelpakken. Også en rekke forsvarsadvokater har uttrykt betenkelighet ved de beføyelser den gir politiet.

Referanser
----------

1. ↑  *Jyllands-Posten*, "Klimaaktivister står til bødesmæk", 15. september 2009[*død lenke*]
2. ↑  «*Jyllands-Posten*, "Lømmelpakken får tæsk af eksperter", 2. november 2009». Arkivert fra originalen 11. november 2009. Besøkt 13. april 2013.
3. ↑  *Jyllands-Posten*, "Lømmelpakken sneget med i finansloven", 12. november 2009 Arkivert 17. november 2009 hos Wayback Machine.
4. ↑  *Kristeligt Dagblad*, "Omstridt lømmelpakke er en realitet", 27. november 2009 Arkivert 27. desember 2009 hos Wayback Machine.
5. ↑  Uttalelse av politisk talsmann Peter Christensen (V) til Morgenavisen Jyllands-Posten 14.09.2009.
6. ↑  Østre Landsret advarer mod lømmelpakke – Politiken.dk[*død lenke*]
7. ↑  Kritik hagler ned over lømmelpakken – Politiken.dk

Portal: Danmark